
Úvod
       Domov sociálnych služieb pre deti a dospelých INTEGRA (ďalej len „DSS INTEGRA“) je rozpočtová organizácia s právnou subjektivitou v pôsobnosti  Bratislavského samosprávneho kraja, poskytujúca sociálne služby na riešenie nepriaznivej sociálnej situácie z dôvodu ťažkého zdravotného postihnutia a nepriaznivého zdravotného stavu fyzických osôb v zmysle zriaďovateľskej listiny, ktorí sú odkázaní na poskytovanie  sociálnej služby v  DSS  v súlade so zákonom 448/2008 Z.z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov.

      Eticky kódex (d'alej len ,,kódex") zamestnancov DSS Integra je vypracovaný v súlade s Etickým kódexom zriaďovateľa Bratislavského samosprávneho kraja (d'alej len ,,BSK"), stanovuje záväzné zásady a pravidlá správania sa zamestnancov DSS Integra v styku s občanmi, právnickými osobami, nadriadenými a kolegami na pracovisku pri pracovnom výkone, ale aj mimo pracovného výkonu a mimo pracoviska.

     Cieľom uplatňovania kódexu je také konanie zamestnancov, ktoré bude vytvárať' dôveru občanov v otvorenosť, transparentnosť presadzovanie verejného záujmu pri plnení úloh zabezpečujúcich všestranný rozvoj územia BSK a plnenie potrieb jeho obyvateľov.

    Vzhľadom na poslanie a význam tohto zariadenia  je dôležité, aby každý zamestnanec DSS INTEGRA (ďalej len „zamestnanec“) poskytoval služby najvyššej kvality, efektívne, produktívne a kompetentne, aby svojim konaním napomáhal poslaniu DSS INTEGRA.  zodpovedným plnením úloh.

1. Preambula

    Etický kódex DSS INTEGRA je súhrnným vyjadrením základných etických pravidiel konania DSS ako inštitúcie a jej požiadaviek na jej zamestnancov. Stanovuje zásady správania sa DSS INTEGRA v súlade s uznávanými hodnotami a ich dodržiavaním, ktorých chráni záujmy prijímateľov sociálnych služieb (ďalej len „SS“) v zmysle hodnôt demokracie, morálnych hodnôt, ľudských práv a určuje vzťahy k vonkajšiemu prostrediu v príslušnom kultúrnom, sociálnom, právnom a ekonomickom kontexte na všetkých úrovniach.

Funkcia  DSS INTEGRA:

a) Asistovanie občanom pri rozvíjaní schopností, ktoré im umožnia riešiť ich individuálne sociálne problémy.
b) Prevencia, podpora, zachovanie, obnova, alebo rozvoj samostatnosti, adaptability a vývoj viesť samostatný život.

c) Vykonávať, zabezpečovať vykonávanie alebo utvárať podmienky pre vykonávanie odborných, obslužných a ďalších činností pre poskytovanie sociálnej služby.

d) Podpora stratégií sociálnych služieb a alternatívnych riešení k existujúcim socio-ekonomickým zdrojov.
e) Poskytovanie informácií, zabezpečovanie kontaktov a poradenská činnosť.

2. Hodnoty DSS INTEGRA
2.1 Uznávané hodnoty DSS INTEGRA
a) rešpektovanie ľudských práv prijímateľov SS, ostatných občanov a zamestnancov,

b) dodržiavanie Ústavy a zákonov Slovenskej republiky, ostatných všeobecne záväzných právnych predpisov, všeobecne záväzných nariadení a interných predpisov
c) rešpektovanie a dodržiavanie všeobecne uznávaných a uplatňovaných morálnych pravidiel a pravidiel etikety spoločenského styku 

d) pri pracovnom výkone, ale aj mimo neho zamestnanec vystupuje zdvorilo, korektne a s úctou. Vždy koná s vedomím, že jeho osobný výkon obsahom i formou reprezentuje DSS Integra a BSK
e) prospech a spokojnosť prijímateľov SS a ostatných občanov prichádzajúcich do styku so      zamestnancami DSS INTEGRA,

f) rozvoj a spokojnosť zamestnancov,

g) individuálny prístup k riešeniu problémov prijímateľov SS v súlade s platnými právnymi        predpismi a všeobecne záväznými zásadami slušného správania.

    DSS INTEGRA  pokladá svojich zamestnancov za rozhodujúci predpoklad úspešnosti dosiahnutia dlhodobých cieľov a venuje pozornosť ich rozvoju, s dôrazom na profesionalitu, odbornosť, vecnosť, nestrannosť, transparentnosť, objektívnosť, tvorivú aktivitu, iniciatívu a pracovnú výkonnosť, pretože si uvedomuje, že len profesionálne zdatný, výkonný, iniciatívny a motivovaný zamestnanec je predpokladom úspešnosti DSS INTEGRA.

2.2   Vzťah DSS INTEGRA k prijímateľom SS a ostatným občanom

DSS INTEGRA:
a) svojím vystupovaním upevňuje dôveru verejnosti k DSS INTEGRA  svojou profesionalitou, nadstraníckosťou a nestranným konaním,

b) nepoužíva vo svojej činnosti prostriedky, ktoré odporujú všeobecne záväzným právnym predpisom alebo ich obchádzajú.

c) rešpektuje právo na dôstojnosť prijímateľa SS a jeho individualitu bez ohľadu na pohlavie, rast, farbu pleti, jazyk, vek, vieru a náboženstvo, politické alebo iné zmýšľanie, odborovú činnosť, národný alebo sociálny pôvod, príslušnosť k národnosti alebo etnickej skupine, majetok, rod alebo iné postavenie.

d) rešpektuje ľudské práva, ľudskú dôstojnosť a zachováva mlčanlivosť vo veciach týkajúcich sa osobných údajov prijímateľov SS a ostatných občanov.

2.3   Vzťah DSS INTEGRA k zamestnancom
DSS INTEGRA: 
a) vo vzťahu k svojim zamestnancom dôsledne rešpektuje ľudské práva a všeobecne záväzné právne predpisy.

b) rešpektuje právo na dôstojnosť zamestnanca a jeho individualitu bez ohľadu na pohlavie, rast, farbu pleti, jazyk, vek, vieru a náboženstvo, politické alebo iné zmýšľanie, odborovú činnosť, národný alebo sociálny pôvod, príslušnosť k národnosti alebo etnickej skupine, majetok, rod alebo iné postavenie.

c) plní záväzky vyplývajúce z pracovnoprávnych predpisov, zakladacej listiny, interných aktov a ochraňuje záujmy svojich zamestnancov.

d) zabezpečuje ochranu zdravia pri práci, dodržiavanie psychohygienických zásad, vytváranie vhodných pracovných podmienok pre zamestnancov vrátane zamestnancov so zmenenou pracovnou schopnosťou.

e) nevedie o zamestnancoch žiadne záznamy bez ich súhlasu, nevydáva o nich žiadne informácie bez možnosti zamestnancov vyjadriť sa k nim.
f) umožňuje vzdelávanie zamestnancov prispievajúce k ich profesionálnemu rastu a zvyšovaniu kvalifikácie.

2. 4.    Vzťah DSS INTEGRA k iným štátnym orgánom, organizáciám a médiám

DSS INTEGRA :
a) vystupuje voči iným štátnym orgánom, organizáciám a médiám erudovane, zachováva svoju nezávislosť voči nim a dodržiava princíp nadstraníckosti.

b) pravdivo informuje verejnosť o svojej činnosti, o dosahovaných výsledkoch, reaguje včas na pripomienky, názory a vysvetľuje dôležité otázky a problémy.
c) vystupuje vo vzťahu k médiám prostredníctvom osôb a zamestnancov na to určených.

d) pri rokovaní s inými inštitúciami sleduje a chráni najmä záujmy svojich prijímateľov SS.

3.     Etický kódex zamestnanca DSS INTEGRA
3.1.  Profesionálne správanie sa zamestnanca a jeho vzťah k inštitúcii
Zamestnanec: 
a) ochraňuje oprávnené záujmy DSS INTEGRA a zriaďovateľa BSK vyplývajúce z ich pôsobnosti

b) je lojálny voči DSS INTEGRA a zriaďovateľa BSK a vo verejnom vystupovaní vždy chráni záujmy a obhajuje dobré meno DSS INTEGRA a zriaďovateľa BSK
c) je stotožnený s filozofiou a víziou DSS INTEGRA a zriaďovateľa BSK
d) jeho správanie bude rešpektovať spoločenské a mravné zásady, založené na úcte človeka k človeku

e) uvedomuje si veľkú zodpovednosť, ktorú má voči sebe, prijímateľom SS, ich rodinám, kolegom i verejnosti

f) pri výkone svojej práce dodržiava všeobecné záväzné právne predpisy DSS INTEGRA a zriaďovateľa BSK
g) je povinný konať a rozhodovať nestranne a zdržať sa všetkého, čo by mohlo ohroziť nestrannosť a objektívnosť jeho konania a rozhodovania.

h) je povinný zdržať sa akýchkoľvek konaní, ktoré by vytvárali podmienky pre vznik korupčného prostredia.
i) pri plnení svojich úloh zamestnanec v žiadnom prípade netoleruje akúkoľvek diskrimináciu na základe pohlavia, veku, rodinného stavu, rasy, farby pleti, národnosti, občianstva, vyznania, náboženstva, sexuálnej orientácie, postihnutia alebo iného stavu.
j) nesmie zneužiť svoje postavenie v DSS INTEGRA na prijímanie alebo vyžadovanie finančných a iných výhod od kohokoľvek, rovnako nesmie zneužiť svoje postavenie k ponuke akýchkoľvek výhod.
k) dodržiava na pracovisku princíp plynulej a efektívnej komunikácie vo všetkých formách (email, telef6n, posudzovanie a podpisovanie materiálov, ...). Spätne volanie zmeškaného telefonátu zabezpečí do 3 hodín, odpoveď na emailový kontakt do 24 hodín. V prípade neprítomnosti na pracovisku zamestnanec zabezpečí automatickú notifikáciu, ktorá poskytne informáciu o jeho neprítomnosti a zastupujúcej osobe.
l) nesmie poskytovať alebo šíriť nepravdivé, skresľujúce alebo zavádzajúce skutočnosti, informácie a vyhlásenia súvisiace s vykonávaním jeho prace, ktoré by mohli poškodiť dobré meno DSS INTEGRA a zriaďovateľa BSK, lebo jeho zamestnancov.
m) je pri plnení úloh maximálne otvorený a prístupný verejnosti. Je povinný riadne zdôvodniť svoje rozhodnutia, je však oprávnený odmietnuť poskytnutie tých informácii, ktorých poskytnutie je v rozpore so záväznými právnymi predpismi SR alebo internými predpismi DSS INTEGRA a zriaďovateľa BSK

n) pri výkone práce neustále kladie doraz na aspekt ochrany životného prostredia s cieľom predchádzať znečisťovaniu alebo poškodzovaniu životného prostredia. Gestorom ochrany životného prostredia na BSK je podpredseda pre oblasť životného prostredia, na ktorého je možné adresovať otázky, podnety a návrhy na zlepšenie.
o) je povinný dodržiavať bezpečnostné predpisy a chrániť informácie o vnútornej bezpečnosti organizácie, jej záujmov.
3.2.   Správanie sa zamestnanca k prijímateľom SS a k ostatnej verejnosti

a) Zamestnanec:
b) sa správa voči prijímateľom SS korektne, úctivo s pochopením a rešpektovaním jeho osobnosti  bez ohľadu na ich pohlavie, rasu, farbu pleti, jazyk, vek, vieru a náboženstvo, politické alebo iné zmýšľanie, odborovú činnosť, národný alebo sociálny pôvod, príslušnosť k národnosti alebo etnickej skupine, majetok, rod, alebo iné postavenie,
c) volí formálny, ale citlivý individuálny prístup k prijímateľom SS, rešpektuje jeho ľudské práva, hodnoty a zvyky, vzhľadom na ich zdravie a aktuálny psychický a fyzický stav,
d) voči prijímateľovi SS je trpezlivý, empatický, spravodlivý a rešpektuje jeho špecifické potreby

     a záujmy (v rámci momentálnych možností a vybavenia  DSS INTEGRA),      

e) k prijímateľovi SS  pristupuje ako k rovnocennému partnerovi a neznižuje sa k arogantnému a hrubému správaniu voči nemu,

f) s každým prijímateľom SS komunikuje pre neho zrozumiteľnou rečou, 

g) uvedomuje si, že v prípade fyzického veku nad 18 rokov je prijímateľ SS dospelý a má svoje práva i povinnosti – nespráva sa k nemu ako k dieťaťu, nepoužíva zdrobneniny,

h) u dospelých klientov nepoužíva výraz „poslúchať“,

i) každý nový zamestnanec dospelým prijímateľom SS vyká, pokiaľ prijímateľ SS nedá súhlas s tykaním, ktoré bude obojstranné,

j) prijímateľa SS aktívne počúva a akceptuje dostatočne dlhý čas na jeho vyjadrenie sa,

k) dodržiava právo na súkromie každého prijímateľa SS a zachováva dôvernosť informácií,

l) hľadá možnosti, ako zapojiť prijímateľa SS do procesu rozhodovania o vlastnej osobe a o riešení vlastných problémov,

m) vedie prijímateľa SS k samostatnosti,

n) rešpektuje právo prijímateľa SS na vlastný názor,

o) prijímateľa SS má právo výberu,  zamestnanec zaňho nerozhoduje, pokiaľ prijímateľ SS svojim rozhodnutím neohrozuje seba, iných prijímateľov SS alebo zamestnancov,  

p) dodržiava etické princípy pri poskytovaní pomoci a podpory pri hygienických úkonoch – toaleta, kúpanie, sprchovanie (pokiaľ je to možné - žena pomáha žene)

q) písomné odovzdávanie informácií o prijímateľovi SS je taktné a napísané s úctou a rešpektom voči nemu 

r) v prítomnosti prijímateľa SS nerieši svoje súkromné záležitosti  

s) v prítomnosti prijímateľa SS nerozpráva o ňom, ako aj o iných prijímatoch SS, jedine v prípade pochvaly alebo pozitívnych zážitkov

t) ochraňuje prijímateľa SS pred neetickým a nezákonným konaním iného zamestnanca, či inej osoby

u) zachováva mlčanlivosť o osobných údajoch prijímateľov SS v zmysle všeobecne záväzných právnych predpisov a interných aktov DSS INTEGRA.

v) nesmie zneužiť neznalosť všeobecne záväzných právnych predpisov zo strany prijímateľa SS a zneužiť jeho zdravotný hadicap, duševnú poruchu alebo poruchu správania a sociálne postavenie vo svoj prospech.

w) zabezpečí, že prijímateľ SS získa dostatočné informácie, ktoré sa stanú východiskom pre jeho slobodné rozhodovanie, ktoré prispeje k jeho rozvoju.

3.3.   Zásady správania sa medzi spolupracovníkmi

a) je tímovým hráčom pracovného kolektívu DSS INTEGRA,
b) je tolerantný, objektívny, aktívne počúva,
c) buduje pracovné vzťahy na pozitívnych základoch,
d) v konaní zamestnanca sa nesmie prejaviť akýkoľvek náznak správania, ktoré by mohlo byt' považované za mobbing (psychické, dlhodobé ubližovanie, ponižovanie a stresovanie zamestnanca zo strany kolegov), pripadne bossing (druh psychického teroru, ktorý vykonáva vedúci zamestnanec voči podriadeným), ako aj ďalších negatívnych komunikačných prejavov ako je šikana (prejav príkoria jedného alebo viacerých zamestnancov voči určitému zamestnancovi), staffing (útoky zamestnancov na vedúcich zamestnancov s cieľom ich zničiť alebo znemožniť) sexuálne obťažovanie a iné podobne nežiaduce verbálne alebo fyzické správanie, ktoré by vytváralo nepríjemne pracovné prostredie.
e) vedúci zamestnanec nezneužíva právomoc nadriadeného voči podriadenému, ale je vzorom správania, príkladom konania voči zamestnancom, podporuje rozvoj odborných schopností a osobnostných vlastnosti a je otvorený pripomienkam a podnetom zamestnancov.
f) v prípade nedorozumenia vie urobiť prvý krok, čo je najúčinnejšia cesta ako podať pomocnú ruku, vyriešiť problém a nepripustiť, aby problém nadobudol obrovský rozmer,

g) nepodľahne falošnému pocitu kolegiality, ak je svedkom neodbornosti kolegu, jeho nesprávneho, nespravodlivého správania, diskriminácie, či iného neetického správania voči klientovi alebo kolegovi.

3.4 Zásady správania voči rodičom, verejnosti

a) zamestnanec  svojim vystupovaním a aktivitami šíri dobré meno zariadenia a podporuje osvetu o živote ľudí so špeciálnymi potrebami,
b) ku konzultáciám so zákonným zástupcom (alebo opatrovníkom) pristupuje profesionálne - nekonzultuje na chodbe,
c) poskytuje pravdivé, zrozumiteľné a včasné informácie zákonným zástupcom v zmysle svojich kompetencií,
d) neprijíma finančné a hodnotné dary, s výnimkou darov poskytovaných DSS INTEGRA alebo na základe všeobecne záväzných právnych predpisov, platnej kolektívnej zmluvy, v zmysle Smernice na poskytovanie darov,
e) na verejnosti vystupuje zdvorilo a s úctou, nie je však povinný znášať vulgárne prejavy a urážky, 

f) zachováva dôvernosť informácií o prijímateľoch SS, neposkytuje informácie nadobudnuté pri výkone práce vo verejnom záujme

4. Konflikt záujmov
a) Povinnosťou zamestnanca je predchádzať akémukoľvek konfliktu jeho osobných záujmov so záujmami zamestnávateľa a zriaďovateľa a tiež situáciám, ktoré môžu vyvolať podozrenie z konfliktu záujmov. Osobný záujem zahŕňa možnú výhodu pre zamestnanca, jeho rodinu, priateľov, blízke osoby a právnická alebo fyzické osoby, s ktorými mal alebo má obchodné alebo politické vzťahy.
b) V pracovných záležitostiach je zamestnanec povinný zdržať sa takej politickej alebo inej verejnej angažovanosti, ktorá by narúšala dôveru verejnosti v nestranný výkon jeho pracovných povinnosti. Zamestnanec koná politicky neutrálnym spôsobom.
c) Zamestnanec je povinný ihneď oznámiť svojmu zamestnávateľovi akýkoľvek reálny alebo možný konflikt záujmov.
5. Dary a iné výhody
a) Zamestnanec neprijíma ani nevyžaduje od kolegov a ani od tretích osôb žiadne finančné ani nefinančne dary a iné výhody za konanie, ktoré súvisí s plnením jeho úloh na pracovisku. Zároveň ani nenavádza tretie osoby na poskytovanie darov, ktoré by mohli vplývať na riadne plnenie pracovných povinností zamestnancov.
b) Darom sa rozumie bezodplatne plnenie alebo akákoľvek iná bezodplatná výhoda poskytnutá zamestnancovi v súvislosti s pracovným výkonom. Výnimku tvoria protokolárne vecné dary od zahraničných, prip. domácich oficiálnych hostí ako pozornosť hostiteľovi, pričom dary majú charakter propagácie a spravidla sa dávajú na recipročnej báze.
c) Zamestnanec nepripustí, aby sa v súvislosti s plnením zverených úloh dostal do pozície, v ktorej je zaviazaný vynahradiť preukázanú službu, výhodu alebo ktorá ho zbavuje nestrannosti a nezávislosti pri rozhodovaní a mohla by mat' vplyv na riadny a objektívny výkon jeho pracovných povinnosti.
6. Zneužitie úradného postavenia
a) Zamestnanec nezneužíva výhody plynúce z jeho postavenia ani informácie získané pri plnení úloh pre získanie akéhokoľvek majetkového ci iného prospechu.
b) Zamestnanec zachováva mlčanlivosť o skutočnostiach, o ktorých sa dozvedel pri výkone zamestnania a ktoré v zaujme zamestnávateľa, zriaďovateľa  alebo dotknutých organizácií nemožno oznamovať iným osobám, a to aj po skončení pracovného pomeru.
c) Zamestnanec neponúka ani neposkytuje žiadnu výhodu vyplývajúcu z jeho služobného postavenia a dodržuje nulovú toleranciu voči korupcii a podvodom.
d) Zamestnanec nebude konať po ukončení pracovného pomeru u zamestnávateľa tak, aby získal nenáležité výhody na základe špecifických informácií získaných počas pracovného pomeru.
7. Oznamovacia povinnosť
a) Zamestnanec je povinný bezodkladne oznámiť zamestnávateľovi:
· konflikt záujmov so záujmami zamestnávateľa alebo vznik situácie, ktorá by mohla viest' ku konfliktu záujmov,
· nátlak, aby konal v rozpore s právnymi predpismi, morálkou a verejným záujmom a kódexom,
· zistenie straty, zneužívania alebo poškodzovania majetku DSS Integra a BSK, podvodného alebo korupčného konania,
· vulgárne útoky smerujúce voči jeho osobe alebo DSS Integra, alebo konanie osôb pod vplyvom návykových látok,
· ponuku akejkoľvek výhody, finančného alebo nefinančného daru, pozornosti, služby za práce súvisiace s výkonom jeho úloh na pracovisku.
b) Na účely oznamovacej povinnosti zisteného konania nezlučiteľného so zásadami etického kódexu je možné využiť aj anonymnú schránku, ktorá je umiestnená v pavilóne „D“ pri dverách v budove DSS Integra, Tylova 21, 831 04 Bratislava.
Záverečné ustanovenia
a) Etický kódex je záväzný pre všetkých zamestnancov DSS INTEGRA.

b) Zamestnanci sú povinní oboznámiť sa s jeho obsahom a dodržiavať jeho ustanovenia.
c) Za kontrolu dodržiavania kódexu zodpovedajú všetci vedúci zamestnanci
d) Dňom nadobudnutia účinnosti tohto predpisu sa ruší „ETICKÝ KÓDEX“ zo dňa 01.12.2013 
e) Zmeny a doplnky smernice musia byť len písomnou formou

f) Tento predpis nadobúda účinnosť dňom 01.06.2024.

PaedDr. Renáta Balážová
                                                                             



riaditeľka 
